cyanic-selkie/wikianc huggingface dataset:
Αυτισμός
Δικαιώματα των ατόμων με αυτισμό
14.	Το δικαίωμα τους να έχουν σεξουαλικές σχέσεις, συμπεριλαμβανόμενου και του γάμου, χωρίς εκμετάλλευση και εξαναγκασμό.
15.	Το δικαίωμα των ατόμων με αυτισμό να έχουν την ίδια νομική βοήθεια και πλήρη προστασία όλων των δικαιωμάτων τους.
16.	Το δικαίωμα των ατόμων με αυτισμό να απελευθερωθούν από το φόβο ή την απειλή του αυθαίρετου εγκλεισμού σε ψυχιατρικό νοσοκομείο ή άλλο ίδρυμα που τα περιορίζει.
17.	Το δικαίωμα τους να απελευθερωθούν από το φόβο κακοποίησης ή εγκατάλειψης τους.
18.	Το δικαίωμά τους να διαφύγουν από το φόβο της φαρμακολογικής κατάχρησης ή της κακής χρήσης των φαρμάκων.
Θεραπευτικές μέθοδοι
Έγκαιρες παρεμβάσεις συμπεριφορικού ή γνωστικού τύπου, βοηθούν ουσιαστικά τα αυτιστικά παιδιά να αποκτήσουν δεξιότητες αυτο-εξυπηρέτησης, κοινωνικής αλληλεπίδρασης και επικοινωνίας. Αν και δεν υπάρχει γνωστή μέθοδος που να θεραπεύει πλήρως, έχουν αναφερθεί περιπτώσεις παιδιών που θεραπεύτηκαν. Δεν υπάρχουν πολλά παιδιά με αυτισμό που μπορούν να ζήσουν ανεξάρτητα μετά την ενηλικίωση τους, αν και μερικά το καταφέρνουν. Μια αυτιστική κουλτούρα έχει αναπτυχθεί, με κάποια άτομα να αναζητούν θεραπεία και κάποια άλλα να πιστεύουν πως ο αυτισμός πρέπει να είναι ανεκτός ως διαφορά και να μην αντιμετωπίζεται ως διαταραχή.
Εναλλακτικές μέθοδοι θεραπείας
Για την αντιμετώπιση αυτού του συνδρόμου χρησιμοποιούνται και άλλες μέθοδοι θεραπείας, είτε μεμονωμένες, ή σε διάφορους θεραπευτικούς συνδυασμούς. Μερικές από αυτές είναι: η θεραπεία με σφιχταγκάλιασμα, η μουσικοθεραπεία καθώς και η χρήση των ζώων στην ψυχοθεραπεία των παιδιών αυτών.
Θεραπευτικό Άγγιγμα (Σφιχταγκάλιασμα)
Η μέθοδος του σφιχταγκαλιάσματος, γνωστή και ως μέθοδος ελάττωσης σφυγμού, ήταν η πιο δημοφιλής θεραπεία στις αρχές τις δεκαετίας του ’80. Οι μητέρες πιέζουν ενστικτωδώς στην αγκαλιά τους το φοβισμένο παιδί τους του μιλούν μέχρι να ηρεμήσει. Με τη μέθοδο του σφιχταγκαλιάσματος: Τα αυτιστικά παιδιά αντιδρούν κατά του σφιχταγκαλιάσματος. Γεγονός είναι ότι με την εφαρμογή του σφιχταγκαλιάσματος δημιουργείται κατάσταση έντασης και πανικού στο παιδί. Αυτό μπορεί να φέρει σε κίνδυνο το παιδί και να επιδεινώσει την υγεία του.
Τα Ζώα Στην Ψυχοθεραπεία Των Αυτιστικών Παιδιών
Η χρησιμοποίηση των ζώων και ιδιαιτέρως των κατοικίδιων έχει ευεργετική δράση στη ζωή των ανθρώπων. Όταν όμως, προσφέρετε ένα ζωάκι σε ένα αυτιστικό παιδί πρέπει να είστε ιδιαίτερα προσεκτικοί. Λόγω διαρκούς αποδιοργάνωσης, η κακοποίηση ενός ζώου δεν είναι κάτι το ασυνήθιστο. Πρώτα, δώστε στο παιδί ένα μαλακό γούνινο ζωάκι για να παίζει μαζί του. Όταν το παιδί καταλάβει πώς πρέπει να φροντίζει αυτό το παιχνίδι, τότε δώστε του ένα αληθινό ζωάκι. Κατά το 17 αιώνα η θεραπευτική ιππασία αναφέρεται ως θεραπευτικό μέσο για ασθένειες όπως οι αρθρίτιδες και διάφορα νευρολογικά περιστατικά. Το 1952 όμως όταν η Liz Hartel κέρδισε το ασημένιο μετάλλιο στους αγώνες του Ελσίνκι, δημιουργήθηκε ενδιαφέρον για την ιππασία σαν άθλημα. Η Hartel έπασχε από πολιομυελίτιδα, με τα δυο άκρα της παράλυτα. Μπορούσε να περπατήσει ελάχιστα με βοήθεια. Κέρδισε όμως τους αρτιμελείς συναγωνιστές της. Με το γεγονός αυτό ιδρύθηκε η οργάνωση «Riding for the disabled» στην Αγγλία. Μεγάλα κέντρα αναπτύχθηκαν στη Γερμανία και στη Σουηδία Το άλογο χρησιμοποιείται σαν θεραπευτικό μέσο των ατόμων με αυτισμό. Κατά τη διάρκεια της θεραπείας, απλές ασκήσεις ιππασίας μεταφέρονται και προσαρμόζονται στο παιδί σύμφωνα με τις ανάγκες του, με σκοπό να συμβάλουν στην ανάπτυξή του, στη δημιουργία και διατήρηση της ψυχικής του ευεξίας. Μελέτες έχουν αποδείξει ότι η θεραπευτική ιππασία επιδρά στην εκπλήρωση αρκετών προϋποθέσεων της μάθησης. Όπως για παράδειγμα η ύπαρξη κινήτρου (το ίδιο το άλογο γοητεύει το παιδί), η αποδοχή ή η ανοχή μιας αποτυχίας (δε καταφέρνει να ανέβει στο άλογο-ξαναπροσπαθεί), η αυξημένη συγκέντρωση και γενικά η οργάνωση και ο προγραμματισμός των ενεργειών. Όταν καταφέρει να κατακτήσει τέτοιους στόχους κατά τη διάρκεια της θεραπευτικής ιππασίας, γεγονός που δεν είναι τόσο εύκολο, τότε στη συνέχεια ο νοσηλευτής-τρια και ο θεράπων ιατρός ίσως καταφέρουν να μεταφέρουν αυτές τις εμπειρίες που το παιδί αποκόμισε και σε άλλες δραστηριότητες της ζωής του (Βερνάδος & Τερεζάκη 2004). Τα κυριότερα αποτελέσματα της θεραπευτικής ιππασίας είναι:
Η καταπραϋντική επίδραση των ζώων, κυρίως της γάτας και του σκύλου, έχει ως άμεση συνέπεια την ελάττωση του στρες. Οι συμπεριφορές φροντίδας του ζώου (για παράδειγμα το χάιδεμα) συντελούν στην αποφυγή των στρεσογόνων παραγόντων και στην αυτόματη μείωση της αρτηριακής πίεσης. Τα παραπάνω, επιτυγχάνονται όταν η σχέση με το ζώο χαρακτηρίζεται από συναισθήματα αγάπης και αφοσίωσης. Ερευνητές παρατήρησαν ότι η παρουσία και φροντίδα ενός κατοικίδιου ήταν ισχυρότερος προβλεπτικός παράγοντας επιβίωσης, ακόμη και σε σύγκριση με την ύπαρξη υποστηρικτικής σχέσης με συγγενείς. Αυτό ίσως εξηγείται από ότι στις ανθρώπινες σχέσεις συνυπάρχει το στοιχείο της κριτικής, φαινόμενο που όμως απουσιάζει κατά το συναισθηματικό δέσιμο με ένα ζώο (Μελισσά 2005). Για αυτούς λόγους, οι ψυχοθεραπευτές αναγνωρίζουν το θεραπευτικό ρόλο και την τεράστια σημασία που έχει η χρήση τους στη θεραπεία ψυχικών προβλημάτων και διαταραχών συμπεριφοράς στον άνθρωπο. Κατά την παιδική ηλικία ένα ήρεμο και «έξυπνο» ζώο δύναται να ασκήσει ευεργετικό ρόλο στη γνωστική, συναισθηματική και κοινωνική εξέλιξη του παιδιού. Γίνεται ο σύντροφος, ο συνομιλητής και ο καλός φίλος. Προς αποφυγή μετάδοσης μολυσματικών ασθενειών από το ζώο στον άνθρωπο, πρέπει τα ζώα να έχουν κατάλληλη κτηνιατρική περίθαλψη. Διαπιστώνεται ότι τα αυτιστικά παιδιά που έχουν επαφές με κάποιο ζώο μαθαίνουν πολύ πιο γρήγορα, επιτυγχάνουν την αισθητηριακή τους ολοκλήρωση και αποκτούν ποικίλες δεξιότητες διαμέσου των οποίων εκφράζουν ευκολότερα τα συναισθήματά τους (Κυπριωτάκης 1995).
Ακουστική Ολοκλήρωση Και Αυτισμός
Η ακουστική ολοκλήρωση θεωρείται ότι είναι μία μορφή αισθητηριακής ολοκλήρωσης που αναφέρεται συγκεκριμένα στην ευαισθησία στα ακουστικά ερεθίσματα. Έγινε δημοφιλής στις αρχές της δεκαετίας του 1990 βασιζόμενη στην υπόθεση ότι υπερευαίσθητη ακοή των παιδιών με αυτισμό συμβάλλει στην εμφάνιση προβλημάτων συμπεριφοράς και αποτρέπει την εκμάθηση. Η μέθοδος αυτή απευθύνεται σε αυτιστικά άτομα που αντιμετωπίζουν ιδιαίτερες δυσκολίες σε τρεις αναπτυξιακούς τομείς: την ακουστική επεξεργασία (ζητήματα προσοχής, συγκέντρωσης και επικοινωνίας), τον κινητικό σχεδιασμό (ζητήματα συντονισμού, λεπτών κινητικών δεξιοτήτων και αδρών κινητικών δεξιοτήτων) και την αισθητηριακή ολοκλήρωση (υπερβολική ή ανεπαρκής ακουστική και οπτική ευαισθησία) (Καλύβα 2005). Είναι σαφές ότι χρειάζεται να γίνουν περισσότερες έρευνες για να εξακριβωθεί η αποτελεσματικότητα της ακουστικής αλλά και της αισθητηριακής ολοκλήρωσης. Ωστόσο οι περισσότερες έρευνες που έχουν διεξαχθεί δεν αναφέρουν ευεργετικές επιδράσεις από την παρακολούθηση της θεραπείας της ακουστικής ολοκλήρωσης. Δε βρέθηκε σχεδόν καμία ωφέλιμη επίδραση στη συμπεριφορά και δεν παρατηρήθηκε καμία αλλαγή στην ευαισθησία που επέδειξαν τα παιδιά στον ήχο (Καλύβα 2005).
Θεραπεία Με Μάθηση
Σύμφωνα με όσα έχουν αναφερθεί, οι διαταραχές στην επεξεργασία των πληροφοριών που παρατηρούνται στα αυτιστικά παιδιά οφείλονται σε ανεπαρκείς λειτουργίες του εγκεφάλου ή των συνάψεων. Ο εγκέφαλος, ιδιαίτερα των μικρών παιδιών, χαρακτηρίζεται από τη μεγάλη του πλαστικότητά του, έτσι ώστε άλλοι δίαυλοι μετάβασης μηνυμάτων ή άλλα κέντρα του εγκεφάλου αναλαμβάνουν να εκτελέσουν (αναπληρωματικά) ανεπαρκείς λειτουργίες άλλων μερών του εγκεφάλου, με αισιόδοξα αποτελέσματα, αν μάλιστα υπάρξει έγκαιρη υποστηρικτική παρέμβαση. Τα αυτιστικά παιδιά είναι αναγκαίο να αποκτήσουν καθημερινής φύσεως πρακτικές ικανότητες. Καθώς αποδεικνύονται μεγάλης πρακτικής σημασίας για τα ίδια αλλά και τους γονείς τους. Στην πρώτη θέση ανήκουν οι ικανότητες που τους επιτρέπουν από πρακτική άποψη κάποια ανεξαρτησία. Τέτοιες είναι το ντύσιμο, το πλύσιμο, η λήψη τροφής, η χρήση τουαλέτας και άλλες. Εκτός από αυτές τις πρακτικές ικανότητες τα αυτιστικά παιδιά πρέπει να μάθουν νέους τρόπους συμπεριφοράς που θα μπορούν να τους άγουν σε άλλες καταστάσεις ή γεγονότα. Αποδομούνται δηλαδή ανεπιθύμητες και δομούνται επιθυμητές συμπεριφορές. Η μάθηση με τη μίμηση προτύπων μπορεί να χρησιμοποιηθεί τόσο στη δημιουργία όσο και στην απάλειψη τρόπων συμπεριφοράς. Ένα τέτοιο πρότυπο μπορεί να είναι ο ίδιος ο νοσηλευτής-τρια ή κάποιο άλλο πρόσωπο από την ομάδα θεραπείας. Για παράδειγμα, το αυτιστικό παιδί «βλέπει» πώς αντιδρά ο νοσηλευτής-θεραπευτής, όταν ένα άλλο παιδί δε συμπεριφέρεται ορθά ή πως αντίστοιχα κάποιο άλλο συμμορφώνεται. Αν κάθε σωστή ενέργεια ή σωστό επιμέρους βήμα ενισχύεται άμεσα ή έμμεσα, επέρχεται σταδιακά τροποποίηση της συμπεριφοράς εξαιτίας της μάθησης. Για παράδειγμα, το παιδί διδάσκεται να χρησιμοποιεί τη λέξη «ευχαριστώ», όταν του προσφέρουν κάτι. Με τη χρήση της λέξης μπορεί να επιτευχθεί αλλαγή στο περιβάλλον και στη συμπεριφορά των άλλων απέναντί του, άλλοτε ευκολότερα και άλλοτε δυσκολότερα, ώστε να του προσφέρουν και άλλα πράγματα (υλικά και άυλα). Αν το ερέθισμα που ακολουθεί την αντίδραση «ευχαριστώ» είναι ενισχυτικό, τότε η τάση για επανάληψη της ίδιας αντίδρασης ισχυροποιείται, φαινόμενο που συνεισφέρει στην εμπέδωση της ενεργούς μάθησης. Επίσης, διδάσκονται να απελευθερώνουν τις γνώσεις από τις συγκεκριμένες καταστάσεις ή γεγονότα και να τις μεταφέρουν σε άλλες (μεταφορά μαθήσεων-γενίκευση). Οι γνώσεις γίνονται κτήμα από τότε που υπάρχει η δυνατότητα μεταφοράς τους. Το αποτέλεσμα της μάθησής τους εξαρτάται αποκλειστικά από τη χρησιμοποίηση, αν είναι δυνατόν, όλων των αισθητηριακών οδών (όραση, ακοή, όσφρηση, γεύση, αφή και μυοκινητικό σύστημα), το συντονισμό λειτουργίας και συνεργασίας μεταξύ τους κατά τις διαδικασίες της μάθησης (Κυπριωτάκης 1995, Βερνάδος & Τερεζάκη 2004, Σύλλογος Γονέων Κηδεμόνων & Φίλων Αυτιστικών Ατόμων Νομού Λάρισας 2008).
Πριν από την έναρξη της θεραπείας δημιουργείται το θεραπευτικό πρόγραμμα, που έρχεται να δώσει απάντηση στο ποιο θα είναι το περιεχόμενο του προγράμματος (ύλη) και ποια μέθοδος θεραπείας θα χρησιμοποιηθεί, ώστε το περιεχόμενο του προγράμματος να αφομοιωθεί πλήρως από το παιδί. Για τον προσδιορισμό του περιεχομένου και των τεχνικών θεραπείας λαμβάνεται σοβαρά υπόψη το επίπεδο εξέλιξης και οι συγκεκριμένες ιδιαιτερότητες του παιδιού. Αν κατά τις διαδικασίες μάθησης οι απαιτήσεις που προβάλλονται (βαθμός δυσκολίας της ύλης) αντιστοιχούν στις γνωστικές και αντιληπτικές ικανότητες, τότε τα αυτιστικά παιδιά, εκφράζουν χαρά και εκδηλώνουν ενδιαφέρον για ενεργό συμμετοχή στις διαδικασίες μάθησης. Δεν υπάρχει αρτιότερο μέσον για την απόκτηση νέων τρόπων συμπεριφοράς ή τροποποίησης των ήδη υπαρχόντων από την ενεργό συμμετοχή του εκάστοτε παιδιού σε όλες τις επιμέρους διαδικασίες μάθησης. Κοινό σημείο των θεραπευτικών προγραμμάτων είναι ότι η μάθηση είναι διαμερισματοποιημένη σε δομές επιπέδων και πραγματοποιείται σε μικρά βήματα. Τέλος, για τον αρτιότερο έλεγχο των προόδων καταγράφονται αναλυτικά τα στάδια μάθησης με τις επιμέρους επιτυχίες ή αποτυχίες τους, έτσι ώστε νοσηλευτές, θεραπευτές και γονείς να προσαρμόζουν με ανάλογο τρόπο το πρόγραμμά τους. Το πρόγραμμα προχωρεί πιο πέρα μόνο όταν ο στόχος ή μέρος του στόχου έχει ήδη επιτευχθεί και εδραιωθεί στη συμπεριφορά του παιδιού (Κυπριωτάκης 1995).
Ο Ρόλος Των Γονέων Στη Θεραπεία
Επί 60 συνεχή έτη ο αυτισμός και οι συναφείς αναπτυξιακές διαταραχές εγείρουν το ενδιαφέρον τόσο των γονέων όσο και των επαγγελματιών υγείας και εκπαίδευσης. Η αιτιολογία των διαταραχών, η ιδιαίτερη ποιότητα των γνωστικών ελλειμμάτων, η αντιμετώπιση των βασικών δυσκολιών, όπως εκδηλώνονται στο συγκεκριμένο άτομο, η αποτελεσματικότητα της πρώιμης θεραπευτικής παρέμβασης και της εκπαίδευσης των γονέων, αποτελούν τομείς μεγάλου ερευνητικού, κλινικού και κοινωνικού ενδιαφέροντος. Ο Kanner (1943), κατανόησε τον αυτισμό ως διαταραχή του νευρικού συστήματος, ενώ αργότερα αντιλήφθηκε ότι η προσωπικότητα των γονέων, καθώς και η ακατάλληλη φροντίδα είναι αιτίες της εκδήλωσης του. Τελικά όμως αναθεώρησε την τελευταία του άποψη και επέστρεψε στην αρχική. Σήμερα είναι ευρέως αποδεκτό ότι ο αυτισμός δεν οφείλεται στην ελλιπή σχέση γονέων και παιδιού (Schopler1995, Collia-Faherty 1999, Ξυπολητά-Ζαχαριάδη και συν. 2006). Οι γονείς αποτελούν βασική πηγή άντλησης αξιόπιστων πληροφοριών και δεδομένων για το παιδί προκειμένου να συνταχθεί η αρχική έκθεση των αναγκών του. Με το προνόμιο της εκτεταμένης παραμονής με το παιδί σε συνθήκες που επιτρέπουν την αυθόρμητη και φυσική συμπεριφορά του είναι σε θέση να προσφέρουν πληροφορίες και δεδομένα που στηρίζονται σε μακροχρόνια και λεπτομερή παρατήρηση και σε ενδοσκοπήσεις που μόνο εκείνοι είναι δυνατό να πραγματοποιούν. Αναφορές σε παρελθόντα έτη της ζωής του παιδιού, ενδεικτικά περιστατικά που οδηγούν σε συμπεράσματα για αφανείς πλευρές της προσωπικότητάς του, δείγματα από παλαιότερες εργασίες ή άλλες δραστηριότητες της καθημερινής τους ζωής, ερασιτεχνικές βιντεοσκοπήσεις της οικογενειακής ζωής και των δραστηριοτήτων του ελεύθερου χρόνου, άλλες πληροφορίες που συγκρατούν ή καταγράφουν με δικά τους αυτοσχέδια μέσα μπορεί να αποδειχθούν πολύτιμα για την αξιολογητική διάγνωση του παιδιού. Με τη βοήθειά τους οι νοσηλευτές-τριες και τα άλλα μέλη της θεραπευτικής ομάδας κατορθώνουν να συγκεντρώσουν πληροφορίες και δεδομένα για σημαντικά θέματα όπως (Jordan 2000, Schall 2000, Βερνάδος & Τερεζάκη, 2004):
Αν διαπιστωθεί ότι η προσωπική συνάντηση με τους γονείς είναι δύσκολη ή θα χρειαστεί χρόνος για να πραγματοποιηθεί, οι πληροφορίες θα πρέπει να συλλέγονται με τηλεφωνική ή άλλου τύπου επικοινωνία (ηλεκτρονική αλληλογραφία ή εναλλακτικές λύσεις που προσφέρει η σύγχρονη τεχνολογία). Σημαντική θεωρείται η καταγραφή της γνώμης και της συμμετοχής στη διαδικασία και των δυο γονέων. Οι νοσηλευτές και τα μέλη της θεραπευτικής ομάδας αξιολόγησης και υποστήριξης του παιδιού πρέπει να συναντώνται απαραιτήτως με τους γονείς και να τους ανακοινώνουν τα αποτελέσματα της αρχικής ψυχοεκπαιδευτικής αξιολόγησης. Οι γονείς έχουν ανάγκη από σαφή και σφαιρική ενημέρωση, η οποία θα γίνεται σε μια γλώσσα απαλλαγμένη από ακατανόητους ιατρικούς και ψυχολογικούς όρους ή εξειδικευμένες επιστημονικές ορολογίες. Έχουν δικαίωμα να πληροφορούνται για την παρούσα κατάσταση και για την πιθανή πρόγνωση της εξέλιξης του παιδιού τους. Σε περίπτωση που τα ερωτήματα που θέτουν δεν είναι δυνατό να απαντηθούν άμεσα, ορίζεται νέα συνάντηση σε εύλογο χρονικό διάστημα και προσκομίζονται οι πρόσθετες πληροφορίες ή καθορίζονται εναλλακτικοί τρόποι επικοινωνίας. Η έρευνα σχετικά με τους γονείς και την οικογένεια στον τομέα του αυτισμού επικεντρώνεται σε τέσσερις διαφορετικούς τομείς: στις επιδράσεις της οικογένειας ως περιβάλλον στο οποίο το παιδί μεγαλώνει, στο γενετικό χαρακτήρα της διαταραχής, στις επιπτώσεις της κατάστασης του παιδιού στα μέλη της οικογένειας και στο ρόλο των γονέων στην αντιμετώπιση της διαταραχής (Καδέρογλου 2003, Πατιστέα & Πατιστέα-Ταβουλαρέα 2009). Είναι γενικά αποδεκτό ότι η εξέλιξη του κάθε παιδιού, σωματική και ψυχική, δεν μπορεί να γίνει κατανοητή παρά μόνο σε σχέση με τους γονείς και την οικογένεια. Η σχέση μεταξύ παιδιού και οικογένειας είναι αμφίδρομη και κυκλική: οι γονείς επηρεάζουν το παιδί, το οποίο με τη σειρά του επηρεάζει τους γονείς. Εξαιτίας της ιδιαίτερης θέσης τους, οι γονείς είναι «ειδικοί» στο παιδί τους, το γνωρίζουν καλύτερα από τον καθένα. Είναι υπεύθυνοι, νομικά και ηθικά για τη φροντίδα και την προστασία του, είναι οι νομικοί εκπρόσωποι, που δικαιούνται και υποχρεούνται να υποστηρίξουν και να διεκδικήσουν τα δικαιώματά του για να διασφαλιστεί η εξέλιξη και η ποιότητα της ζωής του. Οι γονείς είναι οι μόνοι που αντιμετωπίζουν την καθημερινότητα του παιδιού, την πορεία του, συμμετέχουν στην αντιμετώπιση και συμβάλλουν στη θεραπευτική-εκπαιδευτική διαδικασία. Ανάμεσα στους παράγοντες που μπορεί να έχουν θετική επιρροή στο ρόλο των γονέων είναι η ποιοτική συνεργασία με τους επαγγελματίες υγείας και εκπαίδευσης, οι οποίοι είναι εξειδικευμένοι στον τομέα τους. Σύμφωνα με τη δήλωση του Department of Education and Science στη Μεγάλη Βρετανία (1978), «… η αποτελεσματική αντιμετώπιση των αναγκών των ατόμων με αναπτυξιακές διαταραχές, εξαρτάται από την πλήρη συμμετοχή των γονέων… η σχέση μεταξύ αυτών και των επαγγελματιών υγείας και εκπαίδευσης είναι καθοριστική στην εξέλιξη του παιδιού. Οι γονείς, προκειμένου να υποστηρίξουν τις προσπάθειες των επαγγελματιών έχουν ανάγκη από πληροφορίες και σαφή καθοδήγηση…» (Σταμάτης1987, Καραβία 2008).
Ψυχοθεραπεία Παιδιών Και Οικογένειας
Η ψυχοδυναμική ψυχοθεραπεία θεωρήθηκε στο παρελθόν ως θεραπεία εκλογής στον αυτισμό. Σήμερα είναι αποδεκτό ότι τα κύρια σημεία του αυτισμού δεν ανταποκρίνονται στη μέθοδο αυτή. Ωστόσο, τα παιδιά με αυτισμό υψηλής λειτουργικότητας μπορεί να ωφεληθούν από ατομική, ομαδική ή οικογενειακή ψυχοθεραπεία, όταν συνυπάρχουν άλλες ψυχιατρικές καταστάσεις ή συμπτώματα όπως άγχος, κατάθλιψη ή έντονη ψυχαναγκαστική-καταναγκαστική συμπεριφορά. Τα παιδιά αυτά είναι πιθανό να παρουσιάσουν έντονη δυσανεξία όταν αντιληφθούν ότι διαφέρουν από τους υπόλοιπους. Η μη δομημένη ψυχοθεραπεία δε βοηθά όπως θα προσδοκούσαν πολλοί, αλλά μερικά παιδιά με ικανοποιητικό επίπεδο λόγου, μπορεί να ωφεληθούν με τη χρήση συγκεκριμένων οδηγιών. Η εφαρμογή υποστηρικτικών και δομημένων θεραπευτικών διαδικασιών, όπως η γνωστική-συμπεριφορά ψυχοθεραπεία, είναι αποτελεσματική σε περιπτώσεις κατάθλιψης. Αυστηρά δομημένη κατευθυντήρα ψυχοθεραπεία, που εστιάζεται στην κατανόηση των βασικών δυσκολιών και τεχνικές εκπαίδευσης στην επίλυση κοινωνικών προβλημάτων. Η ψυχοθεραπεία των γονέων αποβλέπει στο να λύσουν, κατά αρχήν, τα προσωπικά τους προβλήματα (ενοχές, απόρριψη, μίσος, τάσεις διάλυσης οικογένειας και άλλα), για να μπορέσουν στη συνέχεια να βοηθήσουν το παιδί τους. Σκοπός του θεραπευτή, σε αυτές τις περιπτώσεις, είναι να τους βοηθήσει να αποδεχτούν τον εαυτό τους, τονίζοντας τις ικανότητες τους και τη προσφορά τους. Τα τελευταία χρόνια η εκπαίδευση στην αυτογνωσία είναι σημαντική στη θεραπευτική προσέγγιση των παιδιών με αυτισμό. Σε κάθε περίπτωση, η εφαρμογή ψυχοθεραπείας προϋποθέτει προσεκτική αξιολόγηση των δυνατοτήτων και δυσκολιών και συγκεκριμένες ενδείξεις ότι το παιδί θα ωφεληθεί (Σταμάτης1987, Schopler 1995, Μπεζεβέγκης 1997, Παπαγεωργίου 2005)
Προσέγγιση Γονέων Από Το Ιατρικό Προσωπικό
Οι νέες τεχνολογίες πληροφορικής και επικοινωνιών προσφέρουν εναλλακτικούς τρόπους προσέγγισης της επικοινωνίας των γονέων από τη θεραπευτική ομάδα. Οι διαφορές στην οπτική θέασης των δυνατών αδύνατων σημείων του παιδιού από τους γονείς θα πρέπει να θεωρούνται ως σημεία μελέτης και συζήτησης και όχι ως περιοχές μελέτης που θα πρέπει να εγκαταλειφθούν για να αποφευχθούν συγκρούσεις ή θέματα τριβής, τα οποία θα πρέπει να ειδωθούν σε μελλοντικό χρόνο. Οι νοσηλευτές θα ήταν χρήσιμο να βρουν «κανάλια» επικοινωνίας με τους γονείς, τα οποία να στηρίζονται στην ειλικρίνεια, το σεβασμό της προσωπικότητας του άλλου και να προάγουν τον κοινό σκοπό που είναι η προαγωγή της ευημερίας του παιδιού.
Πρότυπα Συνεργασίας Γονέων & Επαγγελματιών Υγείας
Σύμφωνα με τους Cunningham & Davis (1985), διακρίνονται τρία πρότυπα συνεργασίας:
Οι Προσδοκίες Των Γονέων
Η διάγνωση οποιασδήποτε διαταραχής αποτελεί την πιο τραυματική στιγμή για τους γονείς, αλλά και για τους επαγγελματίες υγείας. Η κατανόηση των αντιδράσεων των γονέων, η υποστήριξη και αναγνώριση των πεποιθήσεων και των προσδοκιών τους αποτελεί σημαντική προϋπόθεση για τη δημιουργία λειτουργικής σχέσης με τους επαγγελματίες, άτομα από τα οποία εξαρτώνται, τη βοήθεια των οποίων έχουν ανάγκη. Με την πάροδο του χρόνου, οι περισσότεροι γονείς αναγνωρίζουν την κατάσταση του παιδιού, αν και είναι δύσκολο να αποδεχτούν ότι δεν υπάρχει γνωστή θεραπεία. Εμφανίζονται δύο διαφορετικοί τρόποι αντιμετώπισης της δυσμενούς αυτής κατάστασης. Κάποιοι αναζητούν μια θεραπεία «θαύμα» για να αντεπεξέλθουν στο πρόβλημα, δημιουργώντας υπερβολική πίεση στους επαγγελματίες υγείας. Στο αντίθετο άκρο βρίσκονται οι γονείς με χαμηλά επίπεδα προσδοκιών, οι οποίοι θεωρούν ότι οι επαγγελματίες «γνωρίζουν καλύτερα».Ανεξάρτητα από τη σοβαρότητα της κατάστασης, όλοι οι γονείς αναζητούν την κάλυψη των αναγκών του παιδιού, ασφάλεια και αξιοπρέπεια. Έχουν ανάγκη από την κατανόηση των συναισθημάτων τους, από υποστήριξη, εκπαίδευση και συμβουλευτική έτσι ώστε να αντεπεξέλθουν στις δυσκολίες και στις περιόδους κρίσης, γνωρίζοντας ότι δε βαδίζουν μόνοι (Schopler1995, Jordan 2000, Ξυπολητά-Ζαχαριάδη και συν. 2006).
Εξωτερικοί σύνδεσμοι
Κατηγορία:Γενετικές διαταραχές Κατηγορία:Ψυχικές διαταραχές και διαταραχές συμπεριφοράς
Κύπελλο Συνομοσπονδιών 1997
Το Κύπελλο Συνομοσπονδιών FIFA 1997 είναι το τρίτο Κύπελλο Συνομοσπονδιών στην ιστορία του θεσμού και το πρώτο που διοργανώθηκε από τη FIFA. Οι δύο πρώτες διοργανώσεις -το 1992 και το 1995- είχαν γίνει γνωστές με την ονομασία "Κύπελλο Βασιλιά Φαχντ". Όπως συνέβη και στις δύο αυτές διοργανώσεις, έτσι και στην τρίτη του έκδοση, το τουρνουά διεξήχθη στη Σαουδική Αραβία, το διάστημα 12-21 Δεκεμβρίου 1997 και ήταν το πρώτο όπου συμμετείχαν εκπρόσωποι από όλες τις συνομοσπονδίες της ΦΙΦΑ.
Νικήτρια αναδείχθηκε η Βραζιλία, που συνέτριψε στον τελικό την Αυστραλία με 6-0. Λίγο αργότερα έγινε η πρώτη χώρα που κατακτά τις δύο μεγάλες διοργανώσεις της ΦΙΦΑ (Παγκόσμιο Κύπελλο 1994 και Κύπελλο Συνομοσπονδιών 1997) καθώς και το πρωτάθλημα της συνομοσπονδίας της (Κόπα Αμέρικα 1997). Το ίδιο πέτυχε μερικά χρόνια αργότερα και η Γαλλία (Παγκόσμιο Κύπελλο 1998, Ευρωπαϊκό Πρωτάθλημα 2000 και Κύπελλο Συνομοσπονδιών 2001).
Προκριθείσες ομάδες
1Η νικήτρια του Ευρωπαϊκού Πρωταθλήματος 1996, Γερμανία, αρνήθηκε να λάβει μέρος στη διοργάνωση και τη θέση της πήρε η φιναλίστ, Τσεχία.
2Τα Ηνωμένα Αραβικά Εμιράτα κέρδισαν μία θέση στη διοργάνωση καθώς η Σαουδική Αραβία είχε κατακτήσει το Ασιατικό Κυπέλλο του 1996.
Στάδιο
Όλοι οι αγώνες διεξήχθησαν στο ίδιο στάδιο:
Φάση ομίλων
''Όλες οι ώρες που αναφέρονται είναι με βάση την επίσημη ώρα της Σαουδικής Αραβίας (UTC+03:00).
Εξωτερικοί σύνδεσμοι
Κατηγορία:Ποδόσφαιρο στη Σαουδική Αραβία
Δημήτριος Παρασκευάς
Ο Δημήτριος Παρασκευάς (1824-1892) ήταν Έλληνας ιατρός και πολιτικός του 19ου αιώνα.
Βιογραφία
Γεννήθηκε στην Ύδρα το 1824. Ο πατέρας του ήταν από την Κυδωνία, η μητέρα του από τη Σύρο. Πήγε στο Γυμνάσιο στο οποίο δίδασκαν οι δάσκαλοι του γένους Νεόφυτος Βάμβας και Γεώργιος Σουρίας. Συνέχισε τη μόρφωσή του στο Πανεπιστήμιο της Πίζας όπου σπούδασε ιατρική. Επέστρεψε στη Σύρο και διορίστηκε ιατρός το 1852 στο εκεί Νοσοκομείο. Οι υπηρεσίες του ήταν πολύτιμες και διακρίθηκε με αυταπάρνηση στον λοιμό της χολέρας. Τιμήθηκε με τον αργυρό Σταυρό του Σωτήρα από την Ελληνική Κυβέρνηση. Επίσης του απονεμήθηκε το παράσημο της Αγίας Άννας από τον αυτοκράτορα της Ρωσίας για τη φιλάνθρωπη περίθαλψη των ρώσων στρατιωτών της Σύρου.
Πηγές
Κατηγορία:Έλληνες ιατροί του 19ου αιώνα Κατηγορία:Βουλευτές Σύρου
LOMO
Η LOMO (ρωσικά: Ленинградское оптико-механическое обьединение) είναι μια εταιρεία παραγωγής προηγμένων οπτικών οργάνων, ιατρικού εξοπλισμού, κινηματογραφικών συσκευών, φακών, επαγγελματικών κατασκευών καταγραφής της παραγωγής κίνησης της εικόνας. Η εταιρεία βρίσκεται στην Αγία Πετρούπολη.
Ιστορία
Η εταιρεία ιδρύθηκε το 1914 στην Αγία Πετρούπολη. Ιδρύθηκε ως μια γαλλο-ρωσική εταιρεία παραγωγής φακών και καμερών. Κατά τον Α΄ Παγκόσμιο Πόλεμο, η εταιρεία κατασκεύασε όπλα. Το 1919, η εταιρεία εθνικοποιήθηκε. Τα επόμενα χρόνια, η κατάσταση της βιομηχανίας οπτικών αναδιοργανώθηκε πολλές φορές. Το 1925, η παραγωγή καμερών επαναλαμβάνεται και κατά την περίοδο 1925-1929 δοκιμάζονται πολλά σχέδια φακών. Το 1928, η εταιρεία κατηγορήθηκε για την παραγωγή μιας κάμερας 9x12 px, γνωστή ως FOTOROK. Μετά την αναδιοργάνωση των σοβιετικών εργοστασίων οπτικής, η εταιρεία μετονομάστηκε σε GOMZ, Ρωσική Οπτική και Μηχανική Εταιρεία. Κατά τη μεταβατική περίοδο 1932-1935 αναπτύχθηκε το VOOMP I, αντίγραφο της φωτογραφικής μηχανής Leica. Μετά ακολούθησε το VOOMP II, γνωστή ως "Pioneer". Ταυτόχρονα οι σχεδιαστές φακών άρχισαν την ανάπτυξη μια ενιαίας αντανάκλασης φακών σε κινηματογραφική κάμερα, ενδεχομένως εμπνευσμένη από παρόμοια εργασία στη Γερμανία, ειδικά της "Zeiss Ikon", αφού ο τοποθετημένος φακός ήταν παρόμοιος με εκείνη των τότε φωτογραφικών μηχανών της Contax. Η εργασία "Zeiss Ikon" δεν μπόρεσε να συνεχίσει τις ιδέες της λόγω του γερμανικού στρατιωτικού οπλισμού. Η επόμενη φωτογραφική μηχανή, γνωστή ως "Sport", εισήχθη την ίδια χρονική στιγμή μαζί με τα "Ihagee Kine Exakta", το 1936. Σήμερα η εταιρεία παράγει στρατιωτικά οπτικά όργανα, επιστημονικά όργανα, εγκληματολογικά μικροσκοπικά, ιατρικό εξοπλισμό, καθώς και καταναλωτικά προϊόντα. Το 1930, η εταιρεία παράγει την πρώτη ρωσική κάμερα. Γνωστή ως GOMZ, διευθυντής της εταιρείας ήταν ο Μιχαήλ Πανφιλόφ, ο οποίος ένωσε πολλές βιομηχανίες και το 1962 ίδρυσε τη LOMO Association. Ο Μιχαήλ Πανφίλοφ ήταν Γενικός Διευθυντής της εταιρείας μέχρι το 1984, και τον οποίο αντικατάστησε ο Γκεόργκι Χίζα. Από το 1990 μέχρι το 1997, ο Ιλία Κλεμπάνοφ ήταν ο Γενικός Διευθυντής του Συλλόγου LOMO. Το 1993, η εταιρεία μετονομάστηκε ως "LOMO PLC".
Φήμη
Η εταιρεία φημίζεται στην Αγία Πετρούπολη για τα προηγμένα ιατρικά κέντρα της, με καλό εξοπλισμό για προχωρημένη επεξεργασία σε μια σειρά ιατρικών συνθηκών. Το ιατρικό κέντρο της εταιρείας φημίζεται και στη Χειρουργική, Ογκολογία και Ραδιολογία, Παιδιατρική, Φυσιοθεραπεία και άλλων ιδιοτήτων της ιατρικής. Τα ιατρικά προϊόντα της χρησιμοποιούνται και από τους γιατρούς.
Εικόνες
Κατηγορία:Επιχειρήσεις της Ρωσίας Κατηγορία:Φωτογραφική μηχανή Κατηγορία:Ρωσικά εμπορικά σήματα
Μπυτ-ω-Κάιγ
thumb|Η κορυφή της Μπυτ-ω-Κάιγ στο σταυροδρόμι των οδών [[rue des Cinq-Diamants|Cinq-Diamants και Butte-aux-Cailles.]]
Η Μπυτ-ω-Κάιγ (γαλλ. Butte-aux-Cailles) είναι συνοικία του Παρισιού η οποία βρίσκεται στο δυτικό τμήμα του 13ου Δημοτικού Διαμερίσματος.
Ιστορία
thumb|Το [[Πέρασμα Βαντρεζάν κατά το 1900 (αρχείο Εζέν Ατζέ).]]
Κατά τον 17ο αιώνα, πραγματοποιείτο εξορυκτική εκμετάλλευση του ασβεστόλιθου, όμως οι ποικίλες βιομηχανικές δραστηριότητες καθώς χρησιμοποιούσαν το νερό του Μπιέβρ, όπως οι χρωματουργίες, οι βυρσοδεψίες, τα καθαριστήρια, ακόμη και τα κρεοπωλεία, καθιστώντας την συνοικία ιδιαιτέρως ανθυγιεινή.
Τη διετία 1784-1785, το τείχος των αρχιτελώνηδων χτίστηκε στο νότιο τμήμα του λόφου, στην τοποθεσία του σημερινού Boulevard Auguste-Blanqui, τοποθετώντας, πλέον, την Μπυτ-ω-Κάιγ στην είσοδο της πόλης.
Το 1860, η Μπυτ, η οποία ανήκε, τότε, στην κοινότητα του Ζεντιγί, προσχώρησε στα εδάφη του Παρισιού που προσάρτησε μερικώς ή ολοκληρωτικά γειτονικές κοινότητες.
Από το 1828 έως το 1910, ο Δήμος του Παρισιού ξεκίνησε έργα υπογειοποίησης του Μπιέβρ, ενώ η Μπυτ έλαβε σταδιακά την σημερινή της μορφή στις αρχές του 20ού αιώνα, παραμένοντας ένα χωριό του περασμένου αιώνα στην καρδιά του Παρισιού. Η ιδιαιτερότητα αυτή οφείλεται στα λατομεία ασβεστόλιθου που δεν επιτρέπουν την δόμηση, μέχρι σήμερα, βαρέων κτιρίων. Ωστόσο, το σύνολο σχεδόν των ρηγμάτων που είχαν προκληθεί από την εξόρυξη έχουν σφραγιστεί ή επιχωματωθεί. Έτσι, τα λατομεία είναι ιδιαιτέρως απρόσιτα στους κατάφιλους.
Αρτεσιανό φρέαρ
Πάνω σε μια ιδέα του Φρανσουά Αραγκό ο οποίος ήθελε να τροφοδοτήσει την συνοικία με νερό και να ρίξει το υπόλοιπο στον Μπιέβρ καθώς η στάθμη του είχε χαμηλώσει ιδιαιτέρως, αποφασίστηκε η με γεώτρηση διάνοιξη ενός αρτεσιανού φρέατος με διάταγμα του νομάρχη Ωσμάν με ημερομηνία την 19η Ιουνίου 1863. Τα έργα δεν ξεκίνησαν παρά στις 28 Αυγούστου 1866, με την ανέγερση ενός ξύλινου πύργου γεώτρησης.
Εμπρός στις τεχνικές δυσκολίες που συνάντησαν, οι εργασίες διακόπηκαν το 1872, και μονάχα ο ξύλινος πύργος, εγκαταλειμμένος, παραμένει ακόμη μάρτυρας αυτής της απόπειρας στην Place du Puits-Artésien η οποία μετονομάστηκε έκτοτε Place Paul-Verlaine. Ξαναξεκίνησαν το 1893 υπό την διεύθυνση του επιστήμονα Πωλέν Αρώ, με το νερό που αντλούνταν από βάθος 582 μέτρων να φτάνει στην επιφάνεια για πρώτη φορά το 1903, με θερμοκρασία 28°C και με ημερήσιο ρυθμό ροής της τάξεως των 6,000 m3. Εκείνη την εποχή, ο Μπιέβρ ήταν ήδη σε διαδικασία υπογειοποίησης, και δεν υπήρχε, πλέον, περίπτωση να χυθεί σε αυτή το νερό του αρτεσιανού φρεατίου. Δεν ήταν παρά το 1924, κατά την κατασκευή της κοντινότατης Πισίνας της Μπυτ-ω-Κάιγ που η τελευταία τροφοδοτήθηκε από αυτό το νερό ποιότητας. Το έτος 2000, η πηγή σκάφτηκε ακόμη πιο βαθιά, φτάνοντας τα 620 μέτρα βάθους.
Κτίρια, μνημεία και σημαντικές τοποθεσίες
Η Télécom Paris (παλαιότερα Εθνική Ανωτάτη Σχολή Τηλεπικοινωνιών), η οποία καταλαμβάνει τον χώρο μεταξύ των οδών Barrault, Vergniaud, Tolbiac και Daviel, στην δυτική πλαγιά. Την περίοδο κατά την οποία ήταν γνωστή ως Ανώτατη Σχολή των Τηλεφωνικών Συσκευών & Τηλεγράφων (ESPT), μετακόμισε το 1934 σε χώρο γραφείων από τον οποίο είχε αποχωρίσει η βιομηχανία γαντιών Noblet, όπως μαρτυρά το λογότυπο αποτελούμενο από ένα N και δύο αναποδογυρισμένα C, το οποίο επαναλαμβάνεται αρκετές φορές στην πρόσοψη της rue Barrault.
Στην κύρια πρόσοψη, στον αριθμό 46 της rue Barrault, παρατηρείται ένα αβαθές ανάγλυφο το οποίο χρονολογείται στο 1962 όταν και το δημιούργησαν ο γλύπτης Φελίξ Ζοφρ (1903-1989) και ο αρχιτέκτονας Μαρσέλ Σαπέ. Φέρει την παρακάτω επιγραφή : « L'homme au cours des âges utilise les forces élémentaires pour les transmissions ». Έξι πρόσωπα χρησιμοποιούν, σε αυτό, συμβολικά το καθένα τους μια διαφορετική μορφή μετάδοσης σε απόσταση : τη όραση, τα ταχυδρομικά περιστέρια, μια τρομπέτα, την φωτιά - χωρίς αμφιβολία υπό την μορφή σημάτων καπνού - το χτύπημα των χεριών και την φωνή.
Δύο βήματα από εκεί, πάντα στην κύρια πρόσοψη, όμως στον αριθμό 42, ένα άλλο αβαθές ανάγλυφο μικρότερου μεγέθους, δημιούργημα του ίδιου καλλιτέχνη, φέρει την επιγραφή « De la terre au cosmos » και αναπαριστά αποτυπώματα ανθρώπινων ποδιών, καθώς και αρκετά αστέρια.
Άλλα μνημεία :
Βιβλιογραφία
Κατηγορία:Συνοικίες του Παρισιού
ΚΟΝΚΑΚΑΦ Γκολντ Καπ 2015
Το Μεξικό κατέκτησε το κύπελλο, νικώντας τη Τζαμάικα, την πρώτη χώρα της Καραϊβικής που έφτασε ποτέ σε τελικό, έπειτα από την επικράτησή της στους προημιτελικούς και ημιτελικούς υπό αμφιλεγόμενες συνθήκες. Από τις συνδιοργανώτριες, ο Καναδάς αποκλείστηκε στην φάση των ομίλων, ενώ οι Ηνωμένες Πολιτείες, η κάτοχος του τίτλου, έχασαν στα ημιτελικά από τη Τζαμάικα. Η διοργάνωση περιελάμβανε αγώνα για την 3η θέση, για πρώτη φορά από το 2003, στον οποίο ο Παναμάς νίκησε τις Ηνωμένες Πολιτείες.
Πρόκριση σε άλλες διοργανώσεις
Το ΚΟΝΚΑΚΑΦ Γκολντ Καπ 2015 χρησιμοποιήθηκε ως προκριματική φάση για το Κύπελλο Συνομοσπονδιών 2017 στη Ρωσία και για το Κόπα Αμέρικα Σεντενάριο στις Ηνωμένες Πολιτείες το 2016.
Κύπελλο Συνομοσπονδιών
Ως νικήτρια ομάδα του ΚΟΝΚΑΚΑΦ Γκολντ Καπ 2015, το Μεξικό συμμετείχε σε αγώνα κατάταξης εναντίον της αντίστοιχης των Ηνωμένων Πολιτειών, νικήτριας του ΚΟΝΚΑΚΑΦ Γκολντ Καπ 2013, με σκοπό τον καθορισμό της ομάδας που θα λάμβανε μέρος στο Κύπελλο Συνομοσπονδιών 2017.
Κόπα Αμέρικα Σεντενάριο
Επιπλέον, ο Παναμάς, το Τρινιντάντ και Τομπάγκο, η Αϊτή και η Κούβα, είναι οι τέσσερις κορυφαίες ομάδες της διοργάνωσης οι οποίες δεν προκρίθηκαν άμεσα, αλλά συμμετείχαν σε αγώνες κατάταξης, με σκοπό τον καθορισμό των ομάδων που θα λάμβαναν μέρος στο Κόπα Αμέρικα Σεντενάριο.
Προκριθείσες ομάδες
Συνολικά 12 ομάδες προκρίθηκαν στη διοργάνωση. Τρεις θέσεις διατέθηκαν στη Βόρεια Αμερική, τέσσερις στην Κεντρική Αμερική και τέσσερις στην Καραϊβική. Για πρώτη φορά, οι δύο ομάδες της πέμπτης θέσης στις ζώνες της Καραϊβικής και της Κεντρικής Αμερικής, μετείχαν σε διπλό προκριματικό αγώνα με σκοπό τη συμμετοχή στη διοργάνωση. Σε προηγούμενες διοργανώσεις, συμμετείχαν πέντε ομάδες από την Κεντρική Αμερική και τέσσερις από την Καραϊβική.
Με έντονα γράμματα σημειώνωνται οι διοργανώτριες.
Γήπεδα
Συνολικά 14 γήπεδα χρησιμοποιήθηκαν για τη διοργάνωση. Η CONCACAF ανακοίνωσε τις διοργανώτριες πόλεις και τους χώρους διεξαγωγής των αγώνων στις 16 Δεκεμβρίου του 2014. Εκτός από το Lincoln Financial Field στη Φιλαδέλφεια, που φιλοξένησε το τελικό και το PPL Park στο Τσέστερ που φιλοξένησε τον αγώνα για την 3η θέση (και τα δύο βρίσκονται στη μητροπολιτική περιοχή της Φιλαδέλφειας), τα υπόλοιπα 12 γήπεδα φιλοξένησαν από δύο αγώνες το καθένα. Η ανάθεση των αγώνων για τη φάση νοκ-άουτ και για τον τελικό ανακοινώθηκαν στις 12 Μαρτίου του 2015.
Κλήρωση
Η τοποθέτηση των ομάδων ανακοινώθηκε στις 16 Δεκεμβρίου του 2014. Οι ισχυρές ομάδες της διοργάνωσης, Ηνωμένες Πολιτείες, Κόστα Ρίκα και Μεξικό, τοποθετήθηκαν με βάση την κατάταξη της FIFA (αναφέρεται μέσα σε παρένθεση).
Η σύνθεση των ομάδων και το πρόγραμμα της διοργάνωσης ανακοινώθηκαν από την CONCACAF στις 12 Μαρτίου του 2015.
Φάση των ομίλων
Οι δύο πρώτες ομάδες από κάθε όμιλο και οι δύο καλύτερες ομάδες τρίτες προκρίνονται στα προημιτελικά. Όλες οι ώρες των αγώνων που αναφέρονται είναι τοπικές (EDT).
Κριτήρια σε περίπτωση ισοβαθμίας
Οι ομάδες κατατάσσονται με βάση τα ακόλουθα κριτήρια:
Αγώνες νοκ-άουτ
Όλες οι ωρες είναι τοπικές (EDT).
Εξωτερικοί σύνδεσμοι
Κατηγορία:Διοργανώσεις CONCACAF (εθνικές ομάδες)
Κινηματογραφικό Σύμπαν της Marvel
Η ταινία Iron Man το 2008, ξεκίνησε την Φάση Ένα του MCU, που ολοκληρώθηκε με την ταινία Οι Εκδικητές το 2012. Η Φάση Δύο ξεκίνησε με το Iron Man 3 (2013) και ολοκληρώθηκε με το Ant-Man (2015). Η Φάση Τρία ξεκίνησε με το Captain America: Εμφύλιος Πόλεμος (2016) και ολοκληρώθηκε με το Spider-Man: Μακριά Από τον Τόπο του (2019). Οι πρώτες τρεις φάσεις στο franchise ονομάζονται μαζί "The Infinity Saga". Η Φάση Τέσσερα ξεκίνησε με το Black Widow (2021) και ολοκληρώθηκε με το Black Panther: Wakanda Forever (2022). Η Φάση Πέντε ξεκίνησε με το Ant-Man και Wasp: Κβαντομανία (2023) και θα ολοκληρωθεί με το Blade (2025). Η Φάση Έξι θα ξεκινήσει με το Fantastic Four (2025) και θα ολοκληρωθεί με το Εκδικητές: Secret Wars (2027). Η τέταρτη, πέμπτη και έκτη φάση του MCU αποτελούν το δεύτερο έπος του franchise, "The Multiverse Saga". Το σύμπαν ξεκίνησε να αναπτύσσεται με την κυκλοφορία των πρώτων κόμικς που διαδραματίζονται στο σύμπαν αυτό το 2010. Αργότερα επεκτάθηκε, αρχικά με την κυκλοφορία ταινιών μικρού μήκους που κυκλοφόρησαν κατευθείαν σε βίντεο, με το όνομα Marvel One-Shots το 2011 και στη συνέχεια με την τηλεοπτική σειρά Agents of S.H.I.E.L.D. στο ABC το 2013, η οποία παράχθηκε από τη Marvel Television. Ακολούθησαν το Daredevil στο Netflix το 2015, το Runaways στο Hulu το 2017 και το Cloak & Dagger στο Freeform το 2018. Η Marvel Studios επεκτάθηκε σε streaming τηλεόραση με το Disney+ για συνδεδεμένες σειρές, ξεκινώντας με το WandaVision το 2021 ως την αρχή της Φάσης Τέσσερα. Έχουν κυκλοφορήσει soundtrack άλμπουμ για όλες τις ταινίες και πολλές από τις τηλεοπτικές σειρές, όπως και συλλεκτικά άλμπουμ τα οποία περιέχουν υπάρχουσα μουσική που ακούγεται στις ταινίες.
Το MCU είναι το πιο κερδοφόρο franchise ταινιών στις ΗΠΑ και παγκοσμίως και έχει εμπνεύσει και άλλα στούντιο να δημιουργήσουν παρόμοια κοινά σύμπαντα με χαρακτήρες από βιβλία κόμικ. Στο MCU έχουν εστιάσει και άλλα μέσα, έξω από το κοινό σύμπαν, συμπεριλαμβάνοντας βιβλία οδηγούς για κάθε ταινία και πολλαπλά βιντεοπαιχνίδια.
Ταινίες
Η Marvel Studios κυκλοφορεί τις ταινίες της σε ομάδες που αποκαλούνται "Φάσεις".
The Infinity Saga
Οι ταινίες από τη Φάση Ένα έως τη Φάση Τρία ονομάζονται μαζί "The Infinity Saga".
The Multiverse Saga
Οι ταινίες από τη Φάση Τέσσερα έως τη Φάση Έξι ονομάζονται μαζί "The Multiverse Saga". Επίσης περιλαμβάνει πολλαπλές σειρές και δύο σπέσιαλ που προβάλλονται στο Disney+.
Μέλλον
Σε κάθε δεδομένη στιγμή, η Marvel Studios έχει σχεδιάσει μελλοντικές ταινίας πέντε ή έξι χρόνια μετά από αυτά που έχουν ανακοινώσει. Η Disney έχει ανακοινώσει ημερομηνίες κυκλοφορίες για άγνωστες ταινίες των Marvel Studios, στις 25 Ιουλίου και 7 Νοεμβρίου του 2025, και στις 13 Φεβρουαρίου, 24 Ιουλίου, και 6 Νοεμβρίου του 2026.
Φάση Τέσσερα
Δύο Ξεχωριστές Παρουσιάσεις επίσης περιλήφθηκαν στην Φάση Τέσσερα.
Τηλεοπτικά σπέσιαλ
Όλα τα σπέσιαλ προβάλλονται στο Disney+ και συνυπάρχουν με τις ταινίες και τις τηλεοπτικές σειρές των αντίστοιχων φάσεων τους.
I Am Groot
Το I Am Groot είναι μια σειρά ταινιών μικρού μήκους κινουμένων σχεδίων για το Disney+ με πρωταγωνιστή το Μωρό Γκρουτ που πηγαίνει σε νέες περιπέτειες με νέους και ασυνήθιστους χαρακτήρες. Ο Βιν Ντίζελ επαναλαμβάνει τον ρόλο του, με πέντε ταινίες μικρού μήκους να κυκλοφορούν στις 10 Αυγούστου 2022. Ένας δεύτερος κύκλος που αποτελείται επίσης από πέντε επεισόδια θα κυκλοφορήσει στις 6 Σεπτεμβρίου του 2023.
Ψηφιακές σειρές
Το WHIH Newsfront (2015–16) είναι μια εσωτερική εκπομπή ειδήσεων που λειτουργεί ως προώθηση για κάποιες από της ταινίες του MCU, που δημιουργήθηκε σε συνεργασία με την Google για το YouTube. Η Λέσλι Μπιμπ επαναλαμβάνει τον ρόλο της ως Κριστίν Έβερχαρτ από τις ταινίες Iron Man.
Το Agents of S.H.I.E.L.D.: Slingshot (2016) είναι μια ψηφιακή σειρά που δημιουργήθηκε για το ABC.com και παράχθηκε από την Marvel Television ως συμπλήρωμα του Agents of S.H.I.E.L.D., με τους βασικούς ηθοποιούς να επαναλαμβάνουν τους ρόλους τους.
Οι πρώτοι δύο κύκλοι του The Daily Bugle (2019–σήμερα) είναι μια εσωτερική εκπομπή ειδήσεων που λειτουργεί ως προώθηση για τις ταινίες Spider-Man: Μακριά Από τον Τόπο του (2019) και Spider-Man: No Way Home (2021), με τα βίντεο να κυκλοφορούν στο YouTube και το TikTok. Οι Τζ. Κ. Σίμονς και Ανγκάουρι Ράις επαναλαμβάνουν τους ρόλους τους ως Τζέι Τζόνα Τζέιμσον και Μπέτι Μπραντ από τις ταινίες Spider-Man.
Κόμικς
Διάφορα κόμικς έχουν εκδοθεί από την Marvel Comics που συνδέονται με το MCU. Σκοπεύουν να αφηγούνται επιπρόσθετες ιστορίες για υπάρχοντες χαρακτήρες, ή να συνδέσουν έργα του MCU, χωρίς απαραίτητα να επεκτείνουν το σύμπαν ή να δημιουργούν νέες ιδέες ή χαρακτήρες.
Βιβλία
Το The Wakanda Files: A Technological Exploration of the Avengers and Beyond είναι "μια συλλογή χαρτιών, άρθρων, σχεδιαγραμμάτων, και σημειώσεων βασισμένη στην ιστορία των Πολεμικών Σκυλιών της Γουακάντα" σε απαίτηση της Σούρι. Κυκλοφόρησε στις 20 Οκτωβρίου του 2020.
Το Look Out for the Little Guy, είναι το πλασματικό απομνημόνευμα που γράφτηκε από τον Σκοτ Λανγκ στο Ant-Man και Wasp: Κβαντομανία (2023), το οποίο θα είναι διαθέσιμο από την Hyperion Avenue στις 5 Σεπτεμβρίου του 2023.
Μουσική
Διάφοροι συνέθετες έχουν δημιουργήσει την μουσική για ταινίες, τηλεοπτικές σειρές, One-Shots, Ξεχωριστές Παρουσιάσεις, και άλλα μέσα του MCU. Πρωτότυπα τραγούδια έχουν επίσης δημιουργηθεί συγκεκριμένα για την χρήση τους στο franchise, ενώ ο Μπράιαν Τάιλερ και ο Μάικλ Τζακίνο έχουν συνθέσει δύο διαφορετικά σαλπίσματα για το λογότυπο παραγωγής των Marvel Studios.
Πολυσύμπαν
μικρογραφία|291x291εσ|Το πολυσύμπαν του MCU, όπως απεικονίζεται στο φινάλε του [[Loki (1ος κύκλος)|πρώτου κύκλου του Loki (2021).]] Το Επίσημο Εγχειρίδιο του Σύμπαντος της Marvel από το A μέχρι το Z, Vol. 5, εκδόθηκε το 2008, αρχικά τοποθέτησε το Κινματογραφικό Σύμπαν της Marvel ως Γη-199999 του πολυσύμπαντος των κόμικς της Marvel. Οι τηλεοπτικές σειρές Loki και What If...? ήταν οι πρώτες που εξερεύνησαν την ιδέα του πολυσύμπαντος στο MCU, όπως και η ταινία Spider-Man: No Way Home, που σύνδεσε το MCU με άλλα franchise ταινιών Spider-Man περιλαμβάνοντας χαρακτήρες από την τριλογία Spider-Man του Σαμ Ράιμι, την δυλογία The Amazing Spider-Man του Μαρκ Γουέμπ, και το Σύμπαν Spider-Man της Sony (SSU). Η ταινία του SSU Venom: Let There Be Carnage τοποθετήθηκε για λίγο στο βασικό σύμπαν του MCU. Στο Doctor Strange in the Multiverse of Madness, το βασικό σύμπαν του MCU αναγνωρίστηκε ως Γη-616 (μια ονομασία που αναφέρθηκε αρχικά στο Spider-Man: Μακριά Από τον Τόπο του), έχοντας το ίδιο όνομα με το βασικό σύμπαν των Marvel Comics, ενώ ένα άλλο σύμπαν ονομάστηκε Γη-838. Το Spider-Man: Ακροβατώντας στο Αραχνο-Σύμπαν (2023) αναφέρει τα γεγονότα του No Way Home, αναφέροντας το βασικό σύμπαν του MCU ως Γη-199999.
Σημειώσεις
<references group="lower-greek" />
Εξωτερικοί σύνδεσμοι
Κατηγορία:Marvel Comics Marvel
Αλέξης Σολομός
Ο Αλέξης Σολoμός (επίσημα: Αλέξανδρος Σολωμός), του Ιωάννη, ήταν Έλληνας θεατρικός σκηνοθέτης, μεταφραστής, και θεωρητικός του θεάτρου. Γεννήθηκε στην Αθήνα στις 9 Αυγούστου του 1918, με καταγωγή από την Κεφαλλονιά. Υπήρξε μαθητής του Καρόλου Κουν στο Κολέγιο Αθηνών, πήρε μαθήματα ζωγραφικής στο ατελιέ Βυζάντιου & Στύλου-Διαμαντοπούλου, σπούδασε νομικά στο Πανεπιστήμιο Αθηνών (1937-1941) χωρίς να αποφοιτήσει καθώς και στη Δραματική Σχολή του Εθνικού Θεάτρου (1939-1942), στη Βασιλική Ακαδημία Δραματικών Τεχνών του Λονδίνου (1945-46), στο Πανεπιστήμιο Γέιλ των ΗΠΑ και στο Δραματικό Εργαστήρι του Πισκάτορ (1946-48). Πέθανε στις 26 Σεπτεμβρίου 2012, σε ηλικία 94 ετών.
Πρώτα Επαγγελματικά Βήματα
Πριν ολοκληρώσει τις θεατρικές σπουδές του, είχε ήδη σχεδιάσει τα κοστούμια για τον Μάκβεθ που ανέβασε η Μαρίκα Κοτοπούλη το 1937. Εκείνη την εποχή άρχισε και η συνεργασία του (με διηγήματα, μεταφράσεις, καλλιτεχνικές ειδήσεις, συνεντεύξεις κ.α) με το περιοδικό "Νεοελληνικά Γράμματα" του Δημήτρη Φωτιάδη. Το 1939 παρουσίασε την πρώτη σκηνοθετική του δουλειά στην Αρκούδα του Τσέχωφ, που ανεβάστηκε από το θίασο του Αγγλοελληνικού Συνδέσμου. Στην Κατοχή εργάστηκε ως ηθοποιός, ενδυματολόγος, μεταφραστής και κριτικός κινηματογράφου. Η επαγγελματική θεατρική του σταδιοδρομία άρχισε ουσιαστικά με τη συνεργασία του στο Θέατρο Αθηνών του Κωστή Μπαστιά στα 1942-43. Έπαιξε ως ηθοποιός στο "Δίλημμα του Γιατρού" του Μπέρναρντ Σω (πλάι στους Παπαδάκη, Παππά και Κωτσόπουλο) στο "Θέατρο Διονύσια". Παράλληλα σχεδίασε τα κοστούμια της παράστασης Αΐντα του Βέρντι, που παρουσιάστηκε στο Θέατρο Ολύμπια. Το 1943 συνεργάστηκε για ένα μικρό χρονικό διάστημα, ως ηθοποιός, με το "Θέατρο Τέχνης «Κάρολος Κουν»" του Κ. Κουν και με το Θίασο Μανωλίδου - Βεάκη - Παππά - Δενδραμή. Το 1944 ανέβηκε από το Θέατρο Τέχνης «Κάρολος Κουν» το θεατρικό του έργο "Ο τελευταίος ασπροκόρακας" και το 1945 "Το μονοπάτι της λευτεριάς" από το Θίασο Παππά - Μερκούρη. Επιπλέον το 1944 υπήρξε ιδρυτικό μέλος του περιοδικού "Τετράδιο".
Σκηνοθετικά Βήματα
Ο Αλέξης Σολομός άρχισε την σκηνοθετική του σταδιοδρομία στη Νέα Υόρκη το 1947 στο Cherry Lane Theatre και στο Province Town Playhouse. Το 1949 ανέβασε τον Καλιγούλα του Καμύ στο Embassy Theatre του Λονδίνου. Το 1949 επέστρεψε στην Ελλάδα όπου η πρώτη παράσταση που σκηνοθέτησε ήταν η "Κληρονόμος" στο Θέατρο Μουσούρη. Συνεργάστηκε με το Εθνικό Θέατρο τις περιόδους 1950-1964, 1968-1985 και το 1992, όπου σκηνοθέτησε περίπου εκατόν δύο (102) θεατρικές παραστάσεις. Εξήντα πέντε (65) περίπου παραστάσεις σκηνοθέτησε σε διάφορους αθηναϊκούς θιάσους, στο Κ.Θ.Β.Ε., στην Ε.Λ.Σ. Το 1964 ίδρυσε το δικό του θίασο, με την επωνυμία "Προσκήνιο" (1967-1978). Επίσης εργάστηκε στο Μίσιγκαν των Η.Π.Α. (1965-1967) ως καλλιτεχνικός διευθυντής του φεστιβάλ αρχαίου ελληνικού θεάτρου. Θεωρείται από τους σκηνοθέτες που συνέβαλαν στην αναβίωση των έργων του Αριστοφάνη, ανεβάζοντας στην Επίδαυρο δέκα από τις ένδεκα κωμωδίες του, με τη χρήση στοιχείων από την ελληνική λαογραφική παράδοση. Επιπλέον μελέτησε και τις αρχαίες τραγωδίες και σκηνοθέτησε έργα και των τριών μεγάλων Ελλήνων Τραγικών. Πλούσιο υπήρξε και το μεταφραστικό έργο του. Για κάποιες από τις μεταφράσεις του χρησιμοποίησε το όνομα Α. Ροσόλυμος. Συχνά μετέφραζε ο ίδιος τα έργα που σκηνοθετούσε ή/και σχεδίαζε και τα κοστούμια.
Επιπλέον χρημάτισε αναπληρωτής γενικός διευθυντής του Ε.Ι.Ρ.Τ. (1974-1975) και δυο φορές διευθυντής του Εθνικού Θεάτρου (1980-1983). Για την προσφορά και το έργο του τού έχει απονεμηθεί ο Ταξιάρχης του Φοίνικα, έχει τιμηθεί από την Ακαδημία Αθηνών και αναγορεύτηκε επίτιμος διδάκτωρ του Πανεπιστημίου Αθηνών.
Συγγραφικό έργο
θεατρικά έργα άλλα έργα
Χαμπάροφσκ
thumb|right|300px|Το μνημείο του Γιεροφέι Χαμπάροφ (διάσημου εξερευνητή) στο Χαμπάροφσκ Το Χαμπάροφσκ (ρωσικά: Хабаровск) είναι η μεγαλύτερη πόλη και διοικητικό κέντρο της Κράι Χαμπάροφσκ της Ρωσίας. Βρίσκεται 30 χλμ. από τα κινεζικά σύνορα, στη συμβολή των ποταμών Αμούρ και Ουσσούρι, περίπου 800 χλμ. βορείως του Βλαδιβοστόκ. Η πόλη αποτελεί επίσης, από το 2002, διοικητικό κέντρο της Ομοσπονδιακής Περιοχής της Άπω Ανατολής της Ρωσίας. Είναι η δεύτερη μεγαλύτερη πόλη της ρωσικής Άπω Ανατολής, μετά το Βλαδιβοστόκ. Έχει 577.441 κατοίκους σύμφωνα με την απογραφή του 2010.
Εξωτερικοί σύνδεσμοι
Κατηγορία:Ασιατικές πόλεις της Ρωσίας
Ποδοσφαιρική Ομοσπονδία Γκότλαντ
Η Ποδοσφαιρική Ομοσπονδία Γκότλαντ (σουηδικά: Gotlands Fotbollförbund, Gotlands FF) είναι ο οργανισμός που διατηρεί την εποπτεία του αθλήματος του ποδοσφαίρου στο νησί Γκότλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 27 Φεβρουαρίου του 1921 και σήμερα έχει 32 μέλη.
Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στo Βίσμπυ, στη νήσο Γκότλαντ και ο πρόεδρός της είναι ο Χανς Ρόσενγκρεν. thumb|left|Tα γραφεία της ομοσπονδίας στο Βίσμπυ. Το Γκότλαντ είναι μέλος της Διεθνής Ομοσπονδίας Αγώνων Νήσων και η ομάδα ποδοσφαίρου του Γκότλαντ έχει πάρει μέρος στο Ποδόσφαιρο στους Αγώνες Νήσων.
Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών: • 2
Eξωτερικοί σύνδεσμοι
Γκότλαντ
Σίνδος
εναλλ.=1ο Νηπιαγωγείο Σίνδου|μικρογραφία|1ο Νηπιαγωγείο Σίνδου Η Σίνδος (παλαιότερα γνωστή ως Τεκελί ) είναι κωμόπολη της Περιφερειακής Ενότητας Θεσσαλονίκης, έδρα της Δημοτικής Ενότητας Εχεδώρου και του Δήμου Δέλτα. Έχει πληθυσμό 9.289 κατοίκους, σύμφωνα με την απογραφή του 2011.
Η Σίνδος βρίσκεται βορειοδυτικά της Θεσσαλονίκης σε απόσταση 14 χιλιομέτρων και σε απόσταση 2 χιλιομέτρων δυτικά του ποταμού Γαλλικού (Εχεδώρου). Βόρεια της κωμόπολης, σε μικρή απόσταση, βρίσκεται η Βιομηχανική Περιοχή Θεσσαλονίκης, μία από τις μεγαλύτερες βιομηχανικές ζώνες της Ελλάδας. Στην κωμόπολη βρίσκονται οι εγκαταστάσεις του Διεθνούς Πανεπιστημίου Ελλάδος (παράρτημα Θεσσαλονίκης). Επίσης δίπλα στο χώρο του Διεθνούς Πανεπιστημίου Ελλάδος υπάρχει το ΚΕΘΕΑ - ΙΘΑΚΗ που είναι κέντρο αποτοξίνωσης ναρκωτικών.
Στη Σίνδο λειτουργούν ένα ΓΕΛ, ένα ΕΠΑΛ, ένα γυμνάσιο, τρία δημοτικά σχολεία (1o, 2o,3o) και πέντε νηπιαγωγεία (1o και 4ο όμορα νηπ/γεία, 3ο, 5ο, 2ο συστεγάζεται με το 2ο Δημ.σχολείο).
Αποτελεί αρχαία πόλη που αναφέρεται από τον Ηρόδοτο με σημαντικά αρχαιολογικά ευρήματα που σήμερα εκτίθενται στο Αρχαιολογικό Μουσείο Θεσσαλονίκης. Κατά τους Βαλκανικούς Πολέμους, στη Σίνδο -που τότε ονομάζονταν Τεκελή- έλαβαν χώρα οι διαπραγματεύσεις για την παράδοση της Θεσσαλονίκης. Τότε την κατοικούσαν περίπου 60 οικογένειες γηγενών. Μετά τη Μικρασιατική Καταστροφή εγκαταστάθηκαν στην περιοχή 389 ελληνικές προσφυγικές οικογένειες, που αριθμούσαν συνολικά 1.457 άτομα. Συγκεκριμένα στη Σίνδο εγκαταστάθηκαν Έλληνες πρόσφυγες από τη Μικρά Ασία και ειδικότερα από το Χαμζάμπεϊλι της Μαγνησίας, από το Σουσουρλούκι της Προύσας καθώς και από την Ανατολική Θράκη κυρίως απο την Βιζύη αλλά και Έλληνες πρόσφυγες από το Σιναπλί της Ανατολικής Ρωμυλίας.